
Kërkuese: Lenine Troqe, e bija e Rexhep Cacaj, lindur më 1960 në Zhapokik të Tepelenës, banuese në Orikum, Vlorë, lagja 1 Maj, nr.50.

Objekti: Shpalljen si të vdekur të Shkëlqim Cacaj, në bazë të nenit 19 të K.C. dhe të nenit 388 të K.P.C.

Unë kërkuesja jam motra e të ndjerit Shkëlqim Cacaj, i cili ka humbur më datën 17.3.1988, në det, në një ditë peshkimi.
Ashtu si do ta vërtetoj edhe me dokumentet që po ju bashkëngjis, më datën 17.3.1988, i ndjeri Shkëlqim bashkë me burrin tim të ndjerin Sherif Troqe, kanë dalë në gjueti rreth orës 800 , me një lance të vogël peshkimi pronë e tyre private.
Për shkak të motit të keq, që në distancën rreth 100 metra, ky mjet lundrues është përmbysur dhe të dy personat kanë rënë në det.
Megjithë kërkimet e vazhdueshme për t’i gjetur në vendin e ngjarjes për shkak të fortunalit nuk u gjet asnjëri. U fillua ndjekja penale, dhe vetëm pas 18 ditësh u gjet në breg të detit vetëm trupi i bashkëshortit tim Sherif Troqe, ndërsa deri më sot për vëllanë nuk dihet se ku është trupi i tij.
Në këto rrethana në bazë të nenit 19 të K.C., ne të afërmve të tij na lind e drejta për të shpallur si të vdekur ligjërisht vëllanë tonë të quajtur Shkëlqim Cacaj.
Për të vërtetuar përsa më sipër bashkëngjitur çertifikatën e gjendjes civile datë 5.4.2000 ku figuron i regjistruar në gjendjen civile Orikum.
Po kështu për efekt prove për të vërtetuar përsa më sipër, bashkëngjitur shkresën Nr.674, datë 6.4.2000 të Prokurorisë së rrethit Vlorë, e cila vërteton ngjarjen dhe vërtetimi i datës 6.4.2000, Nr.240 i Bashkisë Orikum ku vërtetohet ngjarja, moti i keq, dhe se edhe pse u kërkua nga të afërmit e tij që në moment nuk u gjend.
Ditën e gjykimit do të sjell edhe prova me dëshmitarë.
Lutemi të çelet një seancë gjyqësore ku të shpallet vdekja e vëllait tim Shkëlqim Cacaj me datë 17.3.1988.

